  Майя Бывальцева Суй-пыдзыя сӧсыр спортсменъёслэн куасэн бызьылонъя но биатлонъя Дуннелэн кубоказ куинь медальёс утӥзы. Ӵошатсконъёс Канадаысь Кенмор карын 9–17 толсуре ортчо, ивортэ Россиысь Паралмипи комитетлэн пресс-службаез. 1,2 иськеме куасэн бызьылонлэн йылпумъян люкетаз Алнаш ёросысь паралимпи чемпион Владислав Лекомцев азвесь медаль утӥз (2:43,33). Вормисьлы, Франциысь Бенджамин Давьелы (2:38,96), 4 секунд пала гинэ келяз. 20 иськеме бызьылонын быдэс пьедесталэз Россиысь спортсменъёс басьтӥзы. Зарни медаль утӥз Татарстанысь Рушан Миннегулов (52;21,7). Удмуртиысь Владислав Лекомцев (53:04,3) но Михаил Тукмачев (53:39,59) кыкетӥ но куинетӥ луизы. 14–17 толсуре биатлонъя ӵошатсконъёс ортчозы. Тодэ вайытом, Владислав Лекомцев 24-тӥ толсуре Удмуртиын куасэн бызьылонъя Галина Кулакова нимо калыккуспо марафонэ пыриськыны малпа. Тегъёс: Спорт Удмуртия Россия ВладиславЛекомцев куасэнбызьылон Паралимпиада  